Kamu bisa jelasin ke aku soal Kimpalan arka tungsten gas dalam bahasa melayu?

Kimpalan arka tungsten gas (GTAW, ), juga dikenali sebagai kimpalan gas lengai tungsten (TIG), ialah proses kimpalan arka yang menggunakan elektrod tungsten tidak pakai habis untuk mengeluarkan kimpal. Kawasan kimpal dan elektrod dilindungi daripada pengoksidaan atau pencemaran atmosfera lain oleh gas perisaian lengai (argon atau helium). Logam pengisi biasa digunakan, namun beberapa kimpalan, dikenali sebagai kimpal autogen, atau kimpal lakuran tidak memerlukannya. Apabila helium digunakan, ini dikenali sebagai kimpalan heliarka. Bekalan kuasa kimpalan arus malar mengeluarkan tenaga elektrik, yang dijalankan  di arka melalui turus gas terion tinggi dan wap logam dikenali sebagai plasma. GTAW paling biasa digunakan untuk mengimpal bahagian nipis keluli tahan karat dan logam tidak ferus seperti aloi aluminium, magnesium, dan kuprum. Proses tersebut memberikan pengendali kawalan yang besar ke atas kimpal daripada proses bersaing seperti kimpalan arka logam berperisai dan kimpalan arka logam gas, membenarkan untuk logam lebih kuat dan bermutu lebih tinggi. Walau bagaimanapun, GTAW secara perbandingan lebih kompleks dan sukar memperoleh kecekapan, dan lagi, ia nyata sekali lebih perlahan daripada kebanyakan teknik kimpalan yang lain. Proses yang berkaitan, kimpalan arka plasma, menggunakan tunu kimpalan untuk mencipta arka kimpalan yang lebih tertumpu dan akibatnya kerap berautomatik.